LVM Kinnisvara

LVM Kinnisvara on 1994. aasta 5. septembril asutatud Eesti kinnisvarafirma, millel on esindused Tallinnas, Tartus, Pärnus ja Kuressaares. Firma rajati algselt Pärnus.

Ajalehe Äripäev 2018. aasta novembris ilmunud Eesti kinnisvarabüroode edetabelis paiknes LVM Kinnisvara 11. kohal. Firma käive 2017. aastal oli 2 045 411€, kasum 304 278€, juhatuseliikmed Andres Sutt ja Ingmar Saksing, omanikud võrdselt 33,33% osalustega Andres Sutt, Ingmar Saksing ja Jaan Lepp. Aasta varem jäi firma samas edetabelis 20. kohale.Kinnisvarauudised, november 2018 (nr 4), lk 8 (vaadatud 6. detsembril 2019)

2012. aastal lisas LVM Kinnisvara esimese Eesti kinnisvarafirmana oma kodulehele Google Street View rakenduse.LVM KINNISVARA: LISASIME ESIMESENA EESTIS KINNISVARAPAKKUMISTELE GOOGLE STREET VIEW RAKENDUSE kv.ee, 08.08.2012 (vaadatud 6. detsembril 2019)

2012. aastal kritiseerisid teised kinnisvarafirmad LVM Kinnisvara, kuna see keeldus jagamast maakleritasu teiste firmadega ning vahendamast müügis objekte teiste maaklerite klientidele. LVM vastas, et eeldab sellisel juhul kirjalikku lepingut.Kinnisvarabürood: LVM rikub mängureegleid. Ärileht, 15.10.2012 (vaadatud 6. detsembril 2019)

Ettevõtte omanikud on 2000. aastate algusest saati kogunud Pärnu-teemalise kunsti koguEno-Gerrit Link LVM Kinnisvara talletab Pärnu vaadete ajalugu Pärnu Postimees, 31. märts 2014 (vaadatud 6. detsembril 2019).Pärnu uue kunsti muuseumis saab tutvuda huvitavate kollektsioonidega. ERR, 26.11.2013 (vaadatud 6. detsembril 2019)

 kv.ee boikott 2017. aastal 
2017. aasta märtsis osales LVM Kinnisvara kinnisvarafirmade ühispöördumises ja boikotis kinnisvaraportaali kv.ee uue hinnastamismudeli vastu. Võimaliku konkurentsi kahjustava tegevuse tõttu alustas prokuratuur boikoteerijate vastu kriminaalasja.Kinnisvarafirmade pöördumine Kv.ee vastu tõi kriminaalasja. ERR, 11.05.2017 (vaadatud 6. detsembril 2019) Mai lõpuks oli LVM Kinnisvara portaali naasnute hulgas.Merilin Pärli Enamik protestiks lahkunud kinnisvarabüroosid on KV.ee-sse tagasi läinud ERR, 26.05.2017 (vaadatud 6. detsembril 2019) Kriminaalasja lõpetamisega seoses kohustus LVM Kinnisvara sarnaselt teiste boikotiosalistega trahvi tasuma. LVM Kinnisvara juht Ingmar Saksing kommenteeris juhtunud väitega, et nähtavasti "on igasugune sektoripõhine koostöö Eesti Vabariigis kriminaalne". Samas kritiseeris ta konkurentsiameti passiivsust, kui paar kuud pärast tüli algust omandas senine kv.ee omanik, kontsern Eesti Meedia ka Eesti suuruselt teise kinnisvaraportaali city24.ee ja "sisuliselt monopoliseeris kuulutusteturu".Kartellis süüdistatud kinnisvarafirmad valisid vaidlemise asemel trahvid. ERR, 19. november 2018 (vaadatud 6. detsembril 2019)

 Viited 

 Välislingid 
 Koduleht
 Eno-Gerrit Link LVM Kinnisvara talletab Pärnu vaadete ajalugu. Pärnu Postimees, 31. märts 2014

Kategooria:Eesti kinnisvaraettevõtted